pythainlp/thaigov-v2-corpus-22032023 huggingface dataset:
วันจันทร์ที่ 28 มิถุนายน 2564
มาตรการลดภาระค่าครองชีพและกระตุ้นเศรษฐกิจฝ่าโควิด-19
วันพุธที่ 9 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการลดภาระค่าครองชีพและฟื้นฟูเศรษฐกิจจากผลกระทบของโรคโควิด-19 ครอบคลุมประชาชนประมาณ 51 ล้านคน ประกอบด้วย โครงการเพิ่มกำลังซื้อแก่ผู้มีบัตรสวัสดิการแห่งรัฐ และผู้ที่ต้องการความช่วยเหลือเป็นพิเศษ โดยเพิ่มวงเงินใช้จ่ายจำนวน 200 บาท/คน/เดือน เป็นเวลา 6 เดือน /โครงการคนละครึ่ง ระยะที่ 3 รัฐร่วมจ่ายร้อยละ 50 ไม่เกิน 150 บาท/คน/วัน หรือไม่เกิน 3,000 บาทต่อคน ตลอดโครงการ และโครงการยิ่งใช้ยิ่งได้ กระตุ้นการบริโภคของผู้มีกำลังซื้อ ไปยังผู้ประกอบการที่อยู่ในระบบภาษีมูลค่าเพิ่ม โดยวงเงินใช้จ่ายจะนำมาคำนวณสิทธิวงเงินคืนในรูปแบบ e-Voucher ไม่เกิน 7,000 บาทต่อคน ทั้งนี้คาดว่าทั้ง 4 โครงการจะเริ่มใช้จ่ายได้ในช่วงเดือน ก.ค. – ธ.ค. 64 ช่วยกระตุ้นให้เม็ดเงินหมุนเวียนในระบบเศรษฐกิจมากยิ่งขึ้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 29 เมษายน 2565
จีนเปิดทุกด่านครบแล้ววันนี้ !  “อลงกรณ์”เผยข่าวดีล่าสุด จีนเปิดด่านรถไฟผิงเสียงขนทุเรียนไทยผ่านเวียดนามแล้ววันนี้
จีนเปิดทุกด่านครบแล้ววันนี้ !  “อลงกรณ์”เผยข่าวดีล่าสุด จีนเปิดด่านรถไฟผิงเสียงขนทุเรียนไทยผ่านเวียดนามแล้ววันนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และประธานคณะทำงานแก้ไขปัญหาผลไม้ล่วงหน้าในคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ (29 เม.ย.) ว่า วันนี้มีข่าวดีสำหรับชาวสวนทุเรียนและผลไม้ไทยโดยจีนเปิดด่านนำเข้าครบทุกด่านแล้ว ล่าสุดสำนักงานที่ปรึกษาฝ่ายเกษตร กว่างโจวรายงานว่า จีนได้เปิดด่านนำเข้าทุเรียนและผลไม้ไทยในวันนี้อีกด่านหนึ่งคือด่านรถไฟผิงเสียงบริเวณพรมแดน”จีน-เวียดนาม”ซึ่งจะช่วยกระจายการส่งออกทุเรียนและผลไม้ไทยไปตลาดจีนได้มากขึ้น
“ขณะนี้จีนได้เปิดด่านทางบกที่เป็นด่านหลักครบทุกด่านสำหรับนำเข้าทุเรียนและผลไม้ไทยได้แก่ ด่านโหย่วอี้กวน ด่านตงซิง ด่านโม่ฮานและด่านรถไฟผิงเสียง นับเป็นข่าวดีสำหรับชาวสวนทุเรียนและผลไม้ของไทย อย่างไรก็ดีขอให้ทุกฝ่ายช่วยกันดูแลอย่าให้มีการปนเปื้อนโควิดและทุเรียนอ่อนโดยเด็ดขาด” นายอลงกรณ์ กล่าว
ด่านรถไฟผิงเสียงเป็นด่านนำเข้าผลไม้ในเขตปกครองตนเองกว่างซี เพื่อขยายขีดความสามารถในการรองรับปริมาณการนำเข้า-ส่งออกผลไม้ที่มีแนวโน้มเพิ่มสูงขึ้นอย่างต่อเนื่อง
วันอังคารที่ 29 มิถุนายน 2564
EXIM BANK ขานรับกระทรวงการคลัง ออกมาตรการ “ซ่อม สร้าง เสริม” ช่วยเหลือเยียวยาลูกค้าและผู้ประกอบการไทยจากโควิด-19
EXIM BANK ช่วยเหลือและเยียวยาลูกค้าและผู้ประกอบธุรกิจส่งออกและเกี่ยวเนื่อง ผู้นำเข้า และนักลงทุนไทย จากผลกระทบของโควิด-19 ด้วย มาตรการ “ซ่อม สร้าง เสริม” โดยการจัดแพ็กเกจทางการเงินหลากหลายรูปแบบให้เหมาะสมตามความต้องการของธุรกิจ
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) เปิดเผยว่า EXIM BANK ได้ช่วยเหลือและเยียวยาลูกค้าและผู้ประกอบธุรกิจส่งออกและเกี่ยวเนื่อง ผู้นำเข้า และนักลงทุนไทย จากผลกระทบของโควิด-19 ด้วย มาตรการ “ซ่อม สร้าง เสริม” โดยการจัดแพ็กเกจทางการเงินหลากหลายรูปแบบให้เหมาะสมตามความต้องการของธุรกิจ EXIM BANK “ซ่อม” พักหนี้ เยียวยาธุรกิจ “สร้าง” ทางออกให้กับธุรกิจทั้งการยกระดับและหาช่องทางการค้าใหม่ และ “เสริม” เติมเงินทุน โดยการจัดทีมดูแลลูกค้าและผู้ประกอบการอย่างใกล้ชิด สามารถช่วยเหลือก่อนลูกค้าร้องขอ ตั้งแต่เริ่มการแพร่ระบาดของโควิด-19 ในประเทศไทย จนถึงปัจจุบัน EXIM BANK ได้ให้ความช่วยเหลือแก่ลูกค้าที่ได้รับผลกระทบของโควิด-19 เป็นจำนวนกว่า 2,800 ราย คิดเป็นวงเงินรวมประมาณ 48,000 ล้านบาท โดยเป็น SMEs ถึงร้อยละ 85
กรรมการผู้จัดการ EXIM BANK กล่าวว่า EXIM BANK ปล่อยสินเชื่อฟื้นฟูเป็นอันดับ 1 ของสถาบันการเงินเฉพาะกิจของรัฐ สอดรับกับมาตรการทางการเงินเพิ่มเติมของกระทรวงการคลังและธนาคารแห่งประเทศไทย (ธปท.) ในการช่วยเหลือฟื้นฟูผู้ประกอบธุรกิจที่ได้รับผลกระทบจากการระบาดของโควิด-19 ทั้งนี้ มาตรการของ EXIM BANK เพื่อสนับสนุนธุรกิจส่งออกและเกี่ยวเนื่อง ผู้นำเข้า และนักลงทุนที่ได้รับผลกระทบจากโควิด-19 ประกอบด้วย 1. การพักชำระหนี้ทั้งเงินต้นและดอกเบี้ยให้แก่ลูกค้าที่ได้รับผลกระทบทั้งทางตรงและทางอ้อม อย่างต่อเนื่อง 2. สินเชื่อฟื้นฟู เพื่อเพิ่มสภาพคล่องทางธุรกิจให้แก่ลูกค้าและผู้ประกอบการ วงเงินสูงสุด 150 ล้านบาท อัตราดอกเบี้ย 2% ต่อปี ระยะเวลาโครงการ 5 ปี ฟรี! ค่าธรรมเนียมการใช้สินเชื่อ 3. สินเชื่อเพื่อการลงทุนและเพิ่มประสิทธิภาพการผลิต วงเงินสูงสุด 100 ล้านบาทต่อราย อัตราดอกเบี้ยต่ำสุด 2% ต่อปี ระยะเวลากู้สูงสุด 7 ปี 4. สินเชื่อ Global อุ่นใจ วงเงินสูงสุด 100 ล้านบาท อัตราดอกเบี้ยต่ำสุด 3% ต่อปี 5. สินเชื่อส่งออกสุข สุด สุด เพื่อช่วยเหลือผู้ประกอบการที่เพิ่งเริ่มต้นส่งออก วงเงินสูงสุด 1.5 ล้านบาท อัตราดอกเบี้ย 5% ต่อปี ไม่ต้องมีหลักทรัพย์ค้ำประกัน
“EXIM BANK ทำงานอย่างใกล้ชิดร่วมกับกระทรวงการคลังและธนาคารแห่งประเทศไทย ตลอดจนภาครัฐและเอกชนที่เกี่ยวข้อง เพื่อเยียวยาลูกค้าและผู้ประกอบการ ทั้งในรูปแบบการพักชำระหนี้และให้สินเชื่อดอกเบี้ยต่ำเพื่อซ่อม สร้าง เสริมภาคอุตสาหกรรมและผู้ประกอบการไทยในภาวะวิกฤต รวมทั้งใช้โอกาสนี้ปรับปรุงประสิทธิภาพการผลิตและฟื้นฟูธุรกิจ เพื่อการเติบโตของภาคการส่งออกและเศรษฐกิจไทยอย่างยั่งยืนในระยะยาว” ดร.รักษ์กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
วันจันทร์ที่ 2 สิงหาคม 2564
กระทรวงยุติธรรม โดยกรมพินิจและคุ้มครองเด็กและเยาวชน จัดโครงการปลูกพืชสมุนไพร สําหรับเด็กและเยาวชน หวังช่วยฝึกอาชีพ-เป็นทางเลือกรักษาโควิดตามนโยบาย รัฐมนตรีว่าการกระทรวงยุติธรรม
กรมพินิจและคุ้มครองเด็กและเยาวชน จัดโครงการปลูกพืชสมุนไพร สําหรับเด็กและเยาวชน หวังช่วยฝึกอาชีพ-เป็นทางเลือกรักษาโควิดตามนโยบาย รัฐมนตรีว่าการกระทรวงยุติธรรม เตรียมประสานกรมแพทย์แผนไทยอบรมปลูก-ใช้ฟ้าทะลายโจรให้เจ้าหน้าที่เพื่อนำไปใช้ได้จริง
พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า ปัจจุบันประเทศไทยได้มีความสนใจใช้ยาสมุนไพรมากขึ้นและมีแนวโน้มจะหายาก ซึ่งในขณะนี้ฟ้าทะลายโจรขาดตลาดอย่างมาก เพราะประชาชนเริ่มให้ความสนใจสมุนไพรไทยมากขึ้น เป็นอีกทางเลือกหนึ่งในการป้องกันและรักษาโรคติดเชื้อไวรัสโควิด-19 และนายสมศักดิ์ เทพสุทิน รัฐมนตรีว่าการกระทรวงยุติธรรมได้มีนโยบาย ส่งเสริมและพัฒนาแหล่งปลูกพืชสมุนไพรภายในสถานที่ควบคุม เพื่อใช้ในการป้องกันและดูแลสุขภาพของประชาชนและเพื่ออนุรักษ์พืชสมุนไพรไว้ใช้ประโยชน์ประกอบกับสามารถนําพืชสมุนไพรมาแปรรูป เป็นอาหารเพื่อสุขภาพและยารักษาโรค ตนจึงสั่งการให้มีการจัดทำโครงการส่งเสริมและพัฒนาการปลูกพืชสมุนไพร สําหรับเด็กและเยาวชนภายในสถานที่ควบคุม เพื่อส่งเสริมให้เด็กและเยาวชนในศูนย์ฝึกและสถานพินิจที่มีพื้นที่เหมาะสมในการเพาะปลูกและเพาะผลิตเมล็ดพันธุ์หรือต้นกล้าแจกจ่ายให้กับประชาชนในชุมชน และส่งเสริมให้ศูนย์ฝึกและสถานพินิจเรียนรู้การใช้สมุนไพรเพื่อการป้องกันและรักษาโรค เป็นการฝึกอาชีพให้กับเด็กและเยาวชนให้สามารถนำไปประกอบอาชีพได้เมื่อพ้นจากการดูแลของกรมพินิจฯโดยใช้ศูนย์ฝึกและอบรมเด็กและเยาวชน 20 แห่ง สถานพินิจและคุ้มครองเด็กและเยาวชนที่มีแรกรับ 36 แห่ง รวมพื้นที่เพาะปลูกกว่า 50 ไร่
พ.ต.ท.วรรณพงษ์ กล่าวอีกว่า กรมพินิจฯ ได้ติดต่อประสานขอความเมล็ดพันธุ์และต้นกล้าสมุนไพร ได้แก่ ฟ้าทะลายโจร กระชายขาว ขมิ้นชัน ขิง จากกรมวิชาการเกษตร เพื่อให้ศูนย์ฝึกฯ และสถานพินิจฯ ประสานสํานักวิจัยและ พัฒนาการเกษตรในพื้นที่ต่อไป ทั้งนี้ ศูนย์ฝึกฯ และสถานพินิจฯ สามารถประสานเกษตรจังหวัดหรือเกษตรอําเภอ ในพื้นที่เพื่อศึกษาเรียนรู้การเพาะปลูกพืชสมุนไพรได้ และจะจัดสรรเมล็ดพันธุ์พืชสมุนไพรฟ้าทะลายโจร ให้กับศูนย์ฝึกและอบรมเด็กและเยาวชน เพื่อเพาะปลูกขยายพันธุ์พืชในพื้นที่หน่วยงาน นอกจากนี้ ในวันที่ 3 ส.ค.กรมพินิจฯจะจัดอบรม online ให้กับเจ้าหน้าที่ของกรมพินิจฯทั่วประเทศ เรื่องวิธีการเลือกซื้อและทานยาฟ้าทะลายโจร แบบถูกต้อง ทั้งแบบเพื่อรักษาและทานเพื่อป้องกัน โดยมีวิทยากรจากกรมแพทย์แผนไทย และสัปดาห์ถัดไป จะจัดอบรม online การปลูกฟ้าทะลายโจรให้กับข้าราชการและเจ้าหน้าที่กรมพินิจฯ ทั่วประเทศ เพื่อนำไปใช้ได้เป็นสร้างการรับรู้ ให้ความรู้และส่งเสริมให้ดำเนินการได้จริง
วันอังคารที่ 28 ธันวาคม 2564
รัฐบาลเตรียมมาตรการกระตุ้นการลงทุน ปี 2565
วันอังคารที่ 30 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมมาตรการกระตุ้นการลงทุนในปี 2565 ครอบคลุมกิจการที่ใช้เทคโนโลยีขั้นสูง และต้องเป็นโครงการที่มีการลงทุนจริงไม่น้อยกว่า 1,000 ล้านบาท ภายใน 12 เดือนหลังออกบัตรส่งเสริมการลงทุน โดยจะได้รับสิทธิประโยชน์ลดหย่อนภาษีเงินได้นิติบุคคล ร้อยละ 50 เป็นเวลา 5 ปี ผู้ประกอบการสามารถยื่นขอรับการส่งเสริมการลงทุนได้ตั้งแต่วันทำการแรกของปี 2565 ถึงวันทำการสุดท้ายของปี 2565 โดยนโยบายของรัฐบาลให้ความสำคัญกับการดึงผู้ประกอบธุรกิจรายใหญ่ที่เป็นมิตรต่อสิ่งแวดล้อมเพื่อขับเคลื่อนเศรษฐกิจ BCG และการดึงดูดชาวต่างชาติที่มีศักยภาพสูงสู่ประเทศไทยเพื่อรองรับการพัฒนาประเทศในอนาคต ทั้งนี้ มาตรการกระตุ้นการลงทุนในปี 2564 สร้างรายได้แล้วกว่า 284,000 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 กุมภาพันธ์ 2565
บีโอไอปรับมาตรการส่งเสริมลงทุนภาคเกษตรผลักดันไทยก้าวสู่ Bio Hub ในภูมิภาค
บีโอไอปรับมาตรการส่งเสริมลงทุนภาคเกษตรผลักดันไทยก้าวสู่ Bio Hub ในภูมิภาค
บีโอไอปรับมาตรการส่งเสริมลงทุนภาคเกษตรผลักดันไทยก้าวสู่ Bio Hub ในภูมิภาค
บอร์ดบีโอไอไฟเขียวมาตรการส่งเสริมการลงทุนภาคเกษตร ผลักดันไทยก้าวสู่ Bio Hubในภูมิภาคอาเซียน ส่งเสริมศูนย์การค้าผลผลิตทางการเกษตรระบบดิจิทัล ตั้งนิคมอุตสาหกรรมเกษตรและอาหาร ทบทวนการส่งเสริมผลิตภัณฑ์สมุนไพรไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ โดยมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้เห็นชอบการปรับปรุงมาตรการส่งเสริมการลงทุนภาคเกษตร และเปิดประเภทกิจการใหม่ ได้แก่ กิจการศูนย์การค้าผลิตผลทางการเกษตรระบบดิจิทัล และกิจการนิคมหรือเขตส่งเสริมอุตสาหกรรมเกษตรและอาหาร และทบทวนสิทธิประโยชน์และเงื่อนไขสำหรับผลิตภัณฑ์สมุนไพร เพื่อขับเคลื่อนประเทศไทยก้าวสู Bio Hub ตามแผนยุทธศาสตร์ชาติ 20 ปี ด้านการสร้างความสามารถในการแข่งขัน รองรับการขยายตัวในอุตสาหกรรมเกษตร โดยเฉพาะผลิตภัณฑ์สมุนไพรที่มีการแข่งขันสูงมากในตลาดโลก
เปิด 2 ประเภทกิจการใหม่
บอร์ดบีโอไอได้เห็นชอบให้เปิดประเภทกิจการใหม่ ได้แก่ กิจการศูนย์การค้าผลิตผลทางการเกษตรระบบดิจิทัล เพื่อเป็นการยกระดับภาคเกษตรให้มีประสิทธิภาพสูงขึ้น โดยเน้นการใช้เทคโนโลยีสมัยใหม่ตอบสนองความต้องการของภาคอุตสาหกรรม ทั้งนี้ ต้องมีแพลตฟอร์มสำหรับให้บริการเกษตรกรและผู้ประกอบการ และสนับสนุนให้เกิดระบบการติดตามและปรับปรุงควบคุมคุณภาพผลผลิต โดยจะต้องจำหน่ายผลิตผลทางการเกษตรในรูปแบบ B2B (Business-to-Business) เท่านั้น
รวมทั้งได้เปิดประเภทกิจการนิคมหรือเขตส่งเสริมอุตสาหกรรมเกษตรและอาหาร รองรับสถานประกอบการในอุตสาหกรรมเกษตร เกษตรแปรรูป อาหาร รวมทั้งบริการสนับสนุนด้านวิทยาศาสตร์และเทคโนโลยีและการพัฒนาบุคลากร โดยจะต้องมีสิ่งอำนวยความสะดวกภายในโครงการ ได้แก่ ห้องปฎิบัติการ/ทดสอบ สถาบันฝึกอบรมหรือพัฒนาองค์ความรู้ด้านการเกษตรหรืออาหาร ระบบสาธารณูปโภคพื้นฐานที่เหมาะสมและได้มาตรฐาน เพื่อเชื่อมโยงระหว่างเกษตรกร ผู้ประกอบการ และสถาบันการศึกษา เพื่อเพิ่มขีดความสามารถการแข่งขันของเกษตรในพื้นที่ โดยมีเงื่อนไขพื้นที่นิคมหรือเขตไม่น้อยกว่า 200 ไร่ และห้ามตั้งในเขตกรุงเทพฯ และสมุทรปราการ
ทั้งนี้ ทั้งสองประเภทกิจการใหม่จะได้รับสิทธิประโยชน์ยกเว้นภาษีเงินได้นิติบุคคล 5 ปี
ทบทวนมาตรการเพื่อขับเคลื่อนอุตสาหกรรมสมุนไพรไทย
ทั้งนี้ บีโอไอได้ปรับปรุงประเภทกิจการ เงื่อนไข และสิทธิประโยชน์ให้ครอบคลุมกิจการที่เกี่ยวข้องกับการผลิตผลิตภัณฑ์สมุนไพร ครอบคลุมถึงยาสมุนไพร ผลิตภัณฑ์เสริมอาหาร เวชสำอาง หรือผลิตภัณฑ์อื่นที่ใช้สมุนไพรเป็นวัตถุดิบ เช่น สบู่ ยาสระผม ยาสีฟัน และเครื่องสำอาง เป็นต้น โดยหากเป็นกิจการที่ใช้เทคโนโลยีการสกัดขั้นสูง จะได้รับยกเว้นภาษีเงินได้นิติบุคคลสูงสุด 8 ปี
“ตลาดผลิตภัณฑ์สมุนไพรทั้งในระดับโลกและระดับภูมิภาคคาดว่าจะมีการเติบโตอย่างมากในอีก 10 ปีข้างหน้า แต่ปัจจุบันไทยนำสมุนไพรมาใช้ประโยชน์ในเชิงพาณิชย์เพียง 1,800 ชนิด จากที่มีอยู่กว่า 1 หมื่นชนิด จึงหวังว่าการปรับปรุงประเภทกิจการครั้งนี้จะช่วยยกระดับความสามารถในการแข่งขันของประเทศ จากการพัฒนาองค์ความรู้ และเทคโนโลยีสมัยใหม่ ยกระดับสมุนไพรไทยเพื่อต่อยอดไปสู่เชิงพาณิชย์มากขึ้น โดยมีความปลอดภัย มีคุณภาพและได้มาตรฐานเป็นที่ยอมรับในระดับสากล” นางสาวดวงใจกล่าว
วันจันทร์ที่ 27 กันยายน 2564
17 พื้นที่ภาคใต้ เดินหน้าฉีดวัคซีนผู้สูงอายุได้เกิน ร้อยละ 70
ปลัดกระทรวงสาธารณสุข ติดตามการดำเนินงานป้องกันควบคุมโรคโควิด 19 จ.สงขลา มอบใบประกาศให้17 อำเภอที่ฉีดวัคซีนผู้สูงอายุ 60 ปีขึ้นไปได้มากกว่าร้อยละ 70 พร้อมเปิดคลินิกโรคระบบทางเดินหายใจครบวงจร รพ.สงขลา
ปลัดกระทรวงสาธารณสุข ติดตามการดำเนินงานป้องกันควบคุมโรคโควิด 19 จ.สงขลา มอบใบประกาศให้17 อำเภอที่ฉีดวัคซีนผู้สูงอายุ 60 ปีขึ้นไปได้มากกว่าร้อยละ 70 พร้อมเปิดคลินิกโรคระบบทางเดินหายใจครบวงจร รพ.สงขลา
วันนี้ (27 กันยายน 2564) ที่โรงพยาบาลสงขลา อ.เมือง จ.สงขลา นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วยนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 12และคณะผู้บริหาร ติดตามการดำเนินงานป้องกันควบคุมโรคโควิด 19 และมอบใบประกาศให้แก่อำเภอที่บรรลุเป้าหมายฉีดวัคซีนผู้สูงอายุ 60 ปีขึ้นไปได้มากกว่าร้อยละ 70 จำนวน 17 อำเภอ ใน7 จังหวัด เขตสุขภาพที่ 12 ประกอบด้วย จ.สงขลา (นาหม่อม, หาดใหญ่, นาทวี, บางกล่ำ, ควนเนียง, คลองหอยโข่ง, เมืองสงขลา) จ.ยะลา (เบตง, เมืองยะลา) จ.ปัตตานี (ไม้แก่น,โคกโพธิ์, เมืองปัตตานี) จ. นราธิวาส(สุไหง-โกลก, สุคิริน) อำเภอเมืองตรัง อำเภอเมืองพัทลุง และอำเภอควนกาหลง จ.สตูล
นพ.เกียรติภูมิกล่าวว่า สถานการณ์โควิด 19 ภาพรวมขณะนี้มีแนวโน้มลดลง แต่ในพื้นที่ภาคใต้ยังพบรายงานผู้ติดเชื้อต่อเนื่อง เฉพาะ จ.สงขลามีรายงานผู้ติดเชื้อ 29,196 ราย อัตราการติดเชื้อสูงถึงร้อยละ 20.27 ต้องเร่งรัดมาตรการต่างๆ ในการป้องกันควบคุมโรค รวมถึงการฉีดวัคซีนให้กับประชาชน โดยเฉพาะกลุ่มเสี่ยงเพื่อลดอัตราป่วยลงให้ต่ำที่สุด ซึ่งการฉีดวัคซีนโควิด 19 กลุ่ม 608 ของ จ.สงขลา มีความคืบหน้าอย่างดี จากเป้าหมาย 323,754 ราย ขณะนี้ฉีดเข็มที่ 1 ไปแล้ว 201,297 ราย หรือร้อยละ 62.18
สำหรับโรงพยาบาลสงขลา มีผู้ป่วยโรคระบบทางเดินหายใจจำนวนมาก ในปี 2563 จำนวน 5,145 ราย และในปี 2564 จำนวน 15,842 ราย ซึ่งผู้ป่วยกลุ่มนี้อาจมีผู้ที่ติดเชื้อโควิด 19 ด้วย เพื่อป้องกันความเสี่ยงในการแพร่กระจายเชื้อจากผู้ที่อาจติดเชื้อโควิด 19 ไปสู่ผู้ให้บริการและผู้รับบริการด้วยกันเอง จึงได้จัดคลินิกโรคระบบทางเดินหายใจ (ARI Clinic) ให้บริการแบบเบ็ดเสร็จในจุดเดียว (One Stop Service) ตั้งแต่ลงทะเบียนจนถึงรับยากลับบ้าน โดยเน้นความปลอดภัย ให้บริการตรวจในห้องแยกโรคความดันบวก และบริการเอกซเรย์ ตรวจสิ่งส่งตรวจ และพ่นยา ในห้องความดันลบ และเตรียมปรับปรุงพื้นที่พักคอย โดยเน้นมาตรการเว้นระยะห่าง พร้อมเปิดให้บริการตั้งแต่วันที่ 4 ตุลาคมนี้ เป็นต้นไป
*********************************** 27 กันยายน 2564
*********************************
วันอังคารที่ 23 สิงหาคม 2565
รัฐบาลเตรียมเปิดลงทะเบียนเพื่อสวัสดิการแห่งรัฐ ปี 2565
วันจันทร์ที่ 22 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนผู้มีรายได้น้อย
เตรียมเปิดให้ลงทะเบียนในโครงการลงทะเบียนเพื่อสวัสดิการแห่งรัฐ ระหว่างวันที่ 5 ก.ย. – 19 ต.ค. 2565
ผ่านทางเว็บไซต์ของโครงการ หรือ ลงทะเบียนด้วยตนเองได้ที่สำนักงานคลังจังหวัด ที่ว่าการอำเภอ
สำนักงานเขต กทม. สำนักงานเมืองพัทยา ธนาคาร ธ.ก.ส. ออมสิน และกรุงไทย ทุกสาขาทั่วประเทศ
โดยจะต้องมีคุณสมบัติตามกำหนด เช่น เป็นบุคคลสัญชาติไทย อายุ 18 ปีขึ้นไป มีรายได้ไม่เกิน 100,000
บาท/คน/ปี ในช่วงเวลาใดเวลาหนึ่ง ทรัพย์สินทางการเงินไม่เกิน 100,000 บาท/คน ณ เวลาใดเวลาหนึ่ง
ไม่เป็นนักบวช ผู้ต้องขัง ผู้ปฏิบัติงานในหน่วยงานของรัฐ ผู้รับเบี้ยหวัดจากส่วนราชการ
ซึ่งกระทรวงการคลังจะประกาศผลการตรวจสอบคุณสมบัติภายในเดือน ม.ค.2566
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 20 สิงหาคม 2564
รมว.วธ. บันทึกเทปกล่าวแสดงความยินดี และกล่าวให้โอวาท ในงานประกาศ และมอบรางวัลแก่ผู้ได้รับรางวัล การประกวดทำคลิป "สัญจรดี วิถีไทย" ปีที่ ๒ ในหัวข้อ "ขับเร็วชิดขวา ขับช้าชิดซ้าย"
บันทึกเทปกล่าวแสดงความยินดี และกล่าวให้โอวาท ในงานประกาศ และมอบรางวัลแก่ผู้ได้รับรางวัล การประกวดทำคลิป "สัญจรดี วิถีไทย" ปีที่ ๒ ในหัวข้อ "ขับเร็วชิดขวา ขับช้าชิดซ้าย"
วันที่ ๑๙ สิงหาคม ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปกล่าวแสดงความยินดี และกล่าวให้โอวาท ในงานประกาศ และมอบรางวัลแก่ผู้ได้รับรางวัล การประกวดทำคลิป "สัญจรดี วิถีไทย" ปีที่ ๒ ในหัวข้อ "ขับเร็วชิดขวา ขับช้าชิดซ้าย" ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 23 สิงหาคม 2564
รัฐมนตรีว่าการกระทรวงยุติธรรม สั่งกรมคุ้มครองสิทธิและเสรีภาพ ช่วยเหลือเครือข่ายแท็กซี่ไทย หลังได้รับผลกระทบจากสถานการณ์โควิด เป็นคนกลางเจรจาบริษัทสินเชื่อปรับโครงสร้าง-ลดหนี้
รัฐมนตรีว่าการกระทรวงยุติธรรม สั่งกรมคุ้มครองสิทธิและเสรีภาพ ช่วยเหลือเครือข่ายแท็กซี่ไทย หลังได้รับผลกระทบจากสถานการณ์โควิด เป็นคนกลางเจรจาบริษัทสินเชื่อปรับโครงสร้าง-ลดหนี้
วันนี้ (วันจันทร์ที่ 23 สิงหาคม 2564) นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า สืบเนื่องจากสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) ส่งผลกระทบและสร้างความเดือดร้อนให้ผู้ประกอบการสหกรณ์แท็กซี่ ซึ่งนายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความเป็นห่วง โดยกรมคุ้มครองสิทธิฯ ได้มีการประชุมหารือแนวทางการแก้ไขปัญหาความเดือดร้อนของสมาคมการค้าเครือข่ายแท็กซี่ไทยที่ได้รับผลกระทบจากสถานการณ์เมื่อวันที่ 18 สิงหาคม 2564 ที่ผ่านมา ซึ่งสมาคมการค้าเครือข่ายแท็กซี่ไทย รวมถึงผู้ประกอบการสหกรณ์แท็กซี่ที่ได้รับความเดือดร้อน มีความประสงค์ให้ กรมคุ้มครองสิทธิและเสรีภาพ เป็นคนกลางในการเจรจากับบริษัทผู้ให้บริการสินเชื่อเช่าซื้อ เพื่อพิจารณาพักชำระหนี้ ปรับโครงสร้างหนี้ หรือพิจารณาลด หรืองดการเรียกเก็บค่าส่วนต่างที่เกิดขึ้นหลังจากการขายทรัพย์ที่ได้ยึดไป โดยกรมคุ้มครองสิทธิและเสรีภาพ จะเป็นคนกลางในการประสานงานกับบริษัทลิชซิ่งเพื่อเข้าสู่กระบวนการไกล่เกลี่ยข้อพิพาท ต่อไป
นายเรืองศักดิ์ กล่าวอีกว่า หากประชาชนได้รับความเดือดร้อนและไม่ได้รับความเป็นธรรม กระทรวงยุติธรรม พร้อมและยินดีให้ความช่วยเหลือประชาชนที่ได้รับความเดือดร้อนทุกคนอย่างเท่าเทียม โดยนำกระบวนการไกล่เกลี่ยข้อพิพาท ตามพระราชบัญญัติการไกล่เกลี่ยข้อพิพาท พ.ศ.2562 มาใช้แทนการฟ้องร้องดำเนินคดี เพื่อสร้างสังคมให้สันติสุข และยังช่วยลดค่าใช้จ่ายให้กับประชาชนและรัฐอีกด้วย และการเข้าถึงสิทธิต่างๆของประชาชนต้องได้รับโดยสะดวก รวดเร็ว และไม่มีค่าใช้จ่าย โดยประชาชนสามารถใช้บริการได้ทุกที่ ซึ่งกรมคุ้มครองสิทธิและเสรีภาพได้เพิ่มช่องทางและอำนวยความสะดวกให้ประชาชนเข้าถึงการไกล่เกลี่ยข้อพิพาทตามกฎหมาย ผ่านศูนย์ไกล่เกลี่ยข้อพิพาทภาคประชาชนในทุกพื้นที่ และทางออนไลน์ http://emediation.rlpd.go.th
โดยสามารถยื่นคำร้องขอไกล่เกลี่ยข้อพิพาทและติดตามความคืบหน้าในการให้บริการตลอด 24 ชั่วโมง ทั้งนี้ สามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สำนักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77
วันอาทิตย์ที่ 31 ตุลาคม 2564
กรมทางหลวง รายงานสถานการณ์อุทกภัยบนทางหลวงประจำวันที่ 31 ตุลาคม 2564
เร่งซ่อมคอสะพานข้ามห้วยลำน้ำก่ำ ทางหลวงหมายเลข 202 จังหวัดชัยภูมิ โดยคาดว่าไม่เกิน
18.00 น. สามารถเปิดการจราจรได้เป็นปกติ
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้กำชับ กรมทางหลวง (ทล.) ให้เร่งดำเนินการซ่อมคอสะพานข้ามห้วยลำน้ำก่ำ บริเวณ ทล.202 ตอนบ้านโพนทอง - แก้งสนามนาง กม. ที่ 19+950 จังหวัดชัยภูมิ เนื่องจากภาวะฝนตกหนักต่อเนื่องทำให้ระดับน้ำท่วมขังบริเวณสะพานและกัดเซาะคอสะพานประมาณ 3 เมตร โดยขณะนี้แขวงทางหลวงชัยภูมิกำลังเร่งดำเนินการลงเครื่องจักรและวัสดุในโครงสร้างชั้นทางโดยคาดว่าไม่เกินเวลา 18.00 น. ของวันนี้ (31 ตุลาคม 2564) จะสามารถเปิดการจราจรให้ประชาชนเดินทางได้ตามปกติ พร้อมขอให้ประชาชนที่จะเดินทางจากอำเภอแก้งสนามนางไปชัยภูมิ
ใช้เส้นทางเลี่ยงทางหลวงชนบท ชย.3003 บ้านกุดเวียงแทน โดยได้ติดตั้งป้ายและจัดเจ้าหน้าที่อำนวยสะดวกการจราจรให้กับผู้ใช้เส้นทาง
สำหรับสถานการณ์อุทกภัยบนทางหลวงประจำวันที่ 31 ตุลาคม 2564 พบทางหลวงถูกน้ำท่วม ดินสไลด์ 6 จังหวัด
12 สายทาง 21 แห่ง โดยทางหลวงในจังหวัดที่ได้รับผลกระทบจากอุทกภัย ได้แก่ จังหวัดมหาสารคาม ชัยภูมิ อ่างทอง พระนครศรีอยุธยา นครปฐม และกาญจนบุรี ซึ่งสามารถสัญจรได้โดยมอบให้เจ้าหน้าที่คอยอำนวยความสะดวกด้านการจราจร
โดยทางหลวงที่ยังไม่สามารถเปิดการสัญจรได้เหลือเพียง 2 สายทาง 3 แห่ง ดังนี้
1. ทล.202 จังหวัดชัยภูมิ ตอนบ้านโพนทอง - แก้งสนามนาง กม. ที่ 19+950 เนื่องจากคอสะพานขาด
2. ทล.3412 จังหวัดพระนครศรีอยุธยา ตอนบางบาล - ผักไห่ ช่วง กม. ที่ 13+900 - 15+800 ระดับน้ำสูง
25 เซนติเมตร การจราจรผ่านไม่ได้สามารถใช้เส้นทางเลี่ยง ทช.4047 บริเวณแยกวัดไผ่ล้อมและวัดกอไผ่แทน
3. ทล.3412 จังหวัดพระนครศรีอยุธยา ตอน บางบาล - ผักไห่ ช่วง กม. ที่ 17+400 - 23+900 ระดับน้ำสูง
20 เซนติเมตร การจราจรผ่านไม่ได้สามารถใช้เส้นทางเลี่ยง ทช.4047 ออกแยกป่าโมกแทน
ทั้งนี้ ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
วันอังคารที่ 5 เมษายน 2565
ครม.รับทราบการเปิดจุดผ่านแดนชั่วคราวเพื่อดำเนินการก่อสร้างสะพานมิตรภาพไทย-ลาว แห่งที่5 บึงกาฬ-บอลิคำไซ
ครม.รับทราบการเปิดจุดผ่านแดนชั่วคราวเพื่อดำเนินการก่อสร้างสะพานมิตรภาพไทย-ลาว แห่งที่5 บึงกาฬ-บอลิคำไซ พร้อมมอบหน่วยงานเกี่ยวข้องจัดทำเงื่อนไขข้อกำหนดไม่ให้เกิดกรณีใช้ประโยชน์นอกเหนือวัตถุประสงค์เพื่อการก่อสร้าง
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่าที่ประชุมคณะรัฐมนตรี(ครม.) วันที่ 5 เม.ย. 2565 ได้รับทราบการเปิดจุดผ่านแดนชั่วคราวเพื่อดำเนินการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคำไซ) ตามที่สภาความมั่นคงแห่งชาติ(สมช.) เสนอทั้งนี้ โครงการก่อสร้างสะพานมิตรภาพไทย-ลาว แห่งที่5 (บึงกาฬ-บอลิคำไซ) ซึ่งดำเนินการโดยกรมทางหลวง ขณะนี้ได้ดำเนินการจ้างบริษัทวิศกรที่ปรึกษาควบคุมงานและบริษัทผู้รับจ้างก่อสร้างและได้ลงนามสัญญาจ้างเพื่อการก่อสร้างเรียบร้อยแล้ว ซึ่งการดำเนินโครงการดังกล่าวมีความจำเป็นต้องเปิดจุดผ่านแดนชั่วคราวระหว่างบ้านดอนยม ตำบลไคสี อำเภอเมืองบึงกาฬ จังหวัดบึงกาฬ ประเทศไทย กับบ้านก้วยอุดม เมืองปากซัน แขวงบอลิคำไซ สปป.ลาว เพื่อดำเนินการก่อสร้าง ร่วมกับอำนวยความสะดวกในการเคลื่อนย้ายบุคลากร ยานพาหนะ เครื่องจักรอุปกรณ์ที่เกี่ยวข้องกับการก่อสร้าง ซึ่งการดำเนินการเพื่อเปิดจุดผ่านแดนชั่วคราวดังกล่าวกระทรวงคมนาคมได้มีหนังสือถึงกระทรวงมหาดไทยเพื่อขอให้ สมช. พิจารณาเปิดจุดผ่านแดนชั่วคราวเพื่อดำเนินการก่อสร้าง และเสนอให้ ครม. รับทราบในครั้งนี้
น.ส.ไตรศุลี กล่าวว่า ครม. ยังได้มอบหมายให้กระทรวงคมนาคมซึ่งเป็นหน่วยงานรับผิดชอบโครงการ ประสานงานกับหน่วยงานที่เกี่ยวข้องเพื่อจัดทำเงื่อนไข ข้อกำหนดและการควบคุมดูแลไม่ให้มีผลกระทบในด้านต่างๆ และดูแลให้การดำเนินการโครงการ เป็นไปอย่างระมัดระวังไม่ให้เกิดความเสียหายและกระทบต่อความั่นคง โดยต้องปฏิบัติตามมติ ครม. ที่เกี่ยวข้องอย่างเคร่งครัด ได้แก่ มติ ครม. เมื่อวันที่ 12 ต.ค. 2542 เรื่อง แนวทางปฏิบัติเกี่ยวกับการก่อสร้างถนนหรือกระทำกิจการใดๆ บริเวณชายแดน และ เมื่อวันที่ 10 พ.ค. 2548 เรื่อง การระงับการก่อสร้างถนนบริเวณจุดผ่านแดนถาวรช่องจอม จังหวัดสุรินทร์ พร้อมกับให้กระทรวงคมนาคม กระทรวงมหาดไทย และหน่วยงานที่เกี่ยวข้องนำความเห็นของสภาพัฒนาการเศรษฐกิจและสังคมแห่งชาติ(สศช.)ไปพิจารณาดำเนินการในส่วนที่เกี่ยวข้อง ซึ่ง สศช. ได้มีความเห็นว่า การเปิดจุดผ่านแดนชั่วคราวดังกล่าว ควรกำหนดเวลาเปิด-ปิด ในแต่ละวัน รวมทั้งกำหนดประเภทของยานพาหนะ เครื่องจักร/อุปกรณ์ บุคคลเข้าออกและจำกัดอาณาเขตพื้นที่การข้ามแดนให้ชัดเจน เพื่อมิให้จุดผ่านแดนชั่วคราวถูกใช้เพื่อวัตถุประสงค์อื่น รวมทั้งควรเร่งรัดการให้แล้วเสร็จโดยเร็ว
ทั้งนี้ สะพานมิตรภาพไทย-ลาว แห่งที่5 จะช่วยพัฒนาการเชื่อมโยงโครงข่ายการคมนาคมขนส่งระหว่างไทยกับสปป.ลาว อำนวยความสะดวกในการขนส่งสินค้า รองรับปริมาณการดำเนินทางเพื่อการท่องเที่ยว การขนส่งสินค้าที่เพิ่มมากขึ้น รวมทั้งลดความแออัดในการขนส่งสินค้าไปยัง สปป.ลาว และประเทศใกล้เคียง ในส่วนของการก่อสร้าง กรมทางหลวง รายงานว่าได้มีการวางแผนรองรับและดำเนินการป้องกันผลกระทบที่อาจเกิดขึ้นในประเด็นต่างๆ เช่น การกัดเซาะตลิ่ง การเปลี่ยนแปลงทิศทางของน้ำ เป็นต้น
วันพุธที่ 30 มีนาคม 2565
รองปลัดฯ วรวรรณ เป็นประธานพิธีเปิดการอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ำและพัฒนาระบบธรรมาภิบาลสิ่งแวดล้อม
รองปลัดฯ วรวรรณ เป็นประธานพิธีเปิดการอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ำและพัฒนาระบบธรรมาภิบาลสิ่งแวดล้อม
รองปลัดฯ วรวรรณ เป็นประธานพิธีเปิด การอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ำและพัฒนาระบบธรรมาภิบาลสิ่งแวดล้อมอย่างยั่งยืน
วันนี้ (29 มีนาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานพิธีเปิด การอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ำและพัฒนาระบบธรรมาภิบาลสิ่งแวดล้อมอย่างยั่งยืน ให้แก่ สํานักงานอุตสาหกรรมจังหวัด ประจําปีงบประมาณ พ.ศ. 2565 โดยมี ผู้บริหาร ข้าราชการ จากอุตสาหกรรมจังหวัด ทั้ง 76 จังหวัด เข้าร่วมอบรม พร้อมด้วย วิทยากร ให้ความรู้ คุณอัญชลี ยิ่งทวีสิทธิกุล นักวิทยาศาสตร์เชี่ยวชาญ กรมโรงงานอุตสาหกรรม คุณพีรดนย์ หมั่นภักดี ผู้อำนวยการกลุ่มส่งเสริมความรับผิดชอบต่อสังคม ของผู้ประกอบการ กองพัฒนาอุตสาหกรรมเชิงนิเวศ กรมโรงงานอุตสาหกรรม และ ผศ.ดร.จุฑารัตน์ ชมพันธุ์ รองคณบดีคณะบริหารการพัฒนาสิ่งแวดล้อม สถาบันบัณฑิตพัฒนบริหารศาสตร ผ่านระบบออนไลน์ ZOOM Meeting ณ ห้องประชุม อก.2 สำนักงานปลัดกระทรวงอุตสาหกรรม
สำหรับการอบรมเชิงปฏิบัติการฯ ในครั้งนี้ เป็นกิจกรรมหนึ่งภายใต้โครงการบริหารจัดการลุ่มน้ำและพัฒนาระบบธรรมาภิบาลสิ่งแวดล้อม ซึ่งเป็นโครงการที่สนับสนุนการพัฒนา อุตสาหกรรมตามเป้าหมายการพัฒนาที่ยั่งยืน (SDGs) โดยสนับสนุนให้สถาน ประกอบการอุตสาหกรรมปฏิบัติตามหลักเกณฑ์ธรรมาภิบาลสิ่งแวดล้อม ซึ่งประกอบด้วย 7 หลักการ ได้แก่ 1) ประชาชนเข้าถึงข้อมูลข่าวสาร 2) ประชาชนมีส่วน ร่วมในการแก้ไขปัญหา 3) มีความโปร่งใส 4) มีความรับผิดชอบ 5) นิติธรรม 6) ความยุติธรรม และ 7) ความยั่งยืน โดยมีวัตถุประสงค์เพื่อให้ความรู้ เกี่ยวกับการปฏิบัติงานในการบริหารจัดการลุ่มน้ำและพัฒนาระบบธรรมมาภิบาลสิ่งแวดล้อม รวมถึงการประกอบการอุตสาหกรรมของสถานประกอบการ ที่เป็นมิตรกับสิ่งแวดล้อมให้แก่ เจ้าหน้าที่สำนักงานอุตสาหกรรมจังหวัด ทั้ง 76 จังหวัด เพื่อนำไปประยุกต์ใช้ในการปฏิบัติงานให้เกิดผลอย่างมีประสิทธิภาพ
วันเสาร์ที่ 7 สิงหาคม 2564
กระทรวงยุติธรรม โดยกรมบังคับคดี เร่งเจรจาไกล่เกลี่ยช่วยเหลือ สาวลูก 3 ถูกฟ้องยึดที่ดิน
กระทรวงยุติธรรม โดยกรมบังคับคดี เร่งเจรจาไกล่เกลี่ยช่วยเหลือสาวลูก 3 ชาวสุโขทัยวอนคนช่วยเหลือเผยพ่อสามีเก่าใช้ชื่อซื้อรถมือสองแล้วขาดส่ง จนโดนไฟแนนซ์ฟ้องยึดทรัพย์ทั้งบ้าน - ที่ดินขายทอดตลาด
ตามที่มีข่าว สาวลูก 3 ชาวสุโขทัยวอนคนช่วยเหลือเผยพ่อสามีเก่าใช้ชื่อซื้อรถมือสองแล้วขาดส่ง จนโดนไฟแนนซ์ฟ้องยึดทรัพย์ทั้งบ้าน - ที่ดินขายทอดตลาด นั้น
นางอรัญญา ทองน้ำตะโก อธิบดีกรมบังคับคดี เปิดเผยว่า กรณีดังกล่าว เป็นการบังคับคดีตามคำพิพากษาของศาลจังหวัดสุโขทัย คดีหมายเลขแดงที่ ผบ.110/2558 ซึ่งคดีดังกล่าว โจทก์ขอให้
เจ้าพนักงานบังคับคดียึดที่ดินพร้อมสิ่งปลูกสร้าง ซึ่งเป็นกรรมสิทธิ์ของนางประทุม มาเร็ว ออกขายทอดตลาดเพื่อชำระหนี้ให้โจทก์ แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในขณะนี้ จึงยังไม่มีกำหนดนัดในการขายทอดตลาดแต่อย่างใด ซึ่งในกรณีดังกล่าวหากได้เข้าสู่กระบวนการไกล่เกลี่ยข้อพิพาทชั้นบังคับคดี และผู้เกี่ยวข้องทุกฝ่ายสามารถเจรจากันจนเกิดความพอใจและได้มีการปฏิบัติตามข้อตกลงแล้วก็จะทำให้ไม่ต้องขายทอดตลาดที่ดินที่ยึดไว้ จึงได้มอบหมายให้ร้อยตำรวจตรีหญิง วรางคนา ขุนเณรพานิช ผู้อำนวยการสำนักงานบังคับคดีจังหวัดสุโขทัย ลงพื้นที่ให้ความช่วยเหลือนางประทุม มาเร็ว ซึ่งได้มีการนัดทุกฝ่ายที่เกี่ยวข้องแล้ว โดยจะทำการไกลเกลี่ยข้อพิพาท ณ สำนักงานบังคับคดีจังหวัดสุโขทัย ในวันที่ ๒9 ตุลาคม ๒๕๖๔ เวลา ๑1.๐๐ นาฬิกา
ทั้งนี้ ในการไกล่เกลี่ยข้อพิพาทนั้น กรมบังคับคดีเป็นเพียงคนกลางในการจัดให้มีการเจรจาหาทางออกร่วมกันระหว่างคู่กรณี เพื่อยุติข้อพิพาทด้วยความสมานฉันท์จากความสมัครใจของทุกฝ่าย ซึ่งกรมบังคับคดี ไม่สามารถบังคับให้เกิดข้อตกลงใดๆที่ปราศจากความสมัครใจ และความยินยอมของคู่กรณีได้
อนึ่ง กรมบังคับคดีได้จัดโครงการไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ที่กำลังประสบปัญหาหนี้สินในช่วงสถานการณ์โควิด-19 ทั้งนี้ ลูกหนี้สามารถยื่นคำร้องขอไกล่เกลี่ยข้อพิพาทผ่านระบบอิเล็กทรอนิกส์ทางเว็บไซต์กรมบังคับคดี www.led.go.th และขอไกล่เกลี่ยข้อพิพาทออนไลน์ผ่านแอปพลิเคชัน Session Call ได้ สอบถามรายละเอียดเพิ่มเติมได้ที่ ศูนย์ไกล่เกลี่ยข้อพิพาท กรมบังคับคดี โทรศัพท์หมายเลข 0 2881 4840, 0 2887 5072 หรือ สายด่วนกรมบังคับคดีกด 1111 ต่อ 79 หรือสำนักงานบังคับคดีทั่วประเทศ
วันศุกร์ที่ 12 พฤศจิกายน 2564
การรถไฟแห่งประเทศไทยเผยการเปิดรับสมัครสอบคัดเลือกบุคคลเข้าทำงาน 480 อัตรา ได้รับความสนใจจากผู้สมัครอย่างล้นหลามถึง 8,967 ราย สูงกว่าตำแหน่งที่เปิดรับ 18 - 19 เท่าตัว
ตามที่การรถไฟแห่งประเทศไทย (รฟท.) ประกาศเปิดรับสมัครสอบคัดเลือกบุคคลเข้าทำงานเพิ่มเติมจำนวน 480 อัตรา เพื่อปฏิบัติภารกิจในด้านต่าง ๆ ในการเพิ่มประสิทธิภาพการให้บริการ และรองรับการขยายเส้นทางการเดินรถในอนาคต
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย เปิดเผยว่า ตามที่การรถไฟแห่งประเทศไทย (รฟท.) ประกาศเปิดรับสมัครสอบคัดเลือกบุคคลเข้าทำงานเพิ่มเติมจำนวน 480 อัตรา เพื่อปฏิบัติภารกิจในด้านต่าง ๆ ในการเพิ่มประสิทธิภาพการให้บริการ และรองรับการขยายเส้นทางการเดินรถในอนาคต ขณะนี้ รฟท. ได้ปิดรับสมัครและมีการประกาศรายชื่อผู้สมัครสอบคัดเลือกไปแล้วเมื่อวันที่ 11 พฤศจิกายน 2564 โดยพบว่ามีผู้สนใจสมัครเข้าร่วมสอบคัดเลือกทำงานกับ รฟท. มากถึง 8,967 ราย มากกว่าตำแหน่งที่เปิดรับสมัคร 480 อัตรา ถึง 18-19 เท่าตัวสำหรับตำแหน่งที่มีผู้สนใจสมัครจำนวนมาก เช่น พนักงานการเดินรถ 6 (นายสถานี) สังกัดฝ่ายปฏิบัติการเดินรถ เปิดรับ 264 อัตรา มีผู้สมัคร 3,600 คน พนักงานเทคนิค 4 เปิดรับ 26 อัตรา มีผู้สมัคร 1,196 คน และพนักงานการเดินรถ 6 (พนักงานควบคุมการเดินรถ) สังกัดฝ่ายปฏิบัติการเดินรถ เปิดรับ 5 อัตรา มีผู้สมัคร 1,195 คน เป็นต้น สะท้อนให้เห็นว่า รฟท. เป็นองค์กรระดับชั้นนำที่ได้รับการยอมรับ ทำให้มีผู้สนใจต้องการสมัครสอบคัดเลือกเข้าร่วมงานจำนวนมาก
ทั้งนี้ ในการเปิดรับสมัครสอบคัดเลือกบุคคลเพื่อเข้าทำงานกับ รฟท. ในครั้งนี้ นายนิรุฒ มณีพันธ์ ผู้ว่าการรถไฟแห่งประเทศไทย ได้มีนโยบายและกำชับให้ดำเนินการกระบวนการสอบคัดเลือกอย่างโปร่งใส ซึ่ง รฟท. ได้มีการใช้ระบบคัดเลือกด้วยวิธีการสอบข้อเขียน และการสัมภาษณ์ โดยให้สถาบันการศึกษา ซึ่งเป็นหน่วยงานภายนอกที่มีความเป็นกลางเข้ามาดำเนินการในทุกขั้นตอนของการสอบคัดเลือกทั้งหมด เพื่อสร้างความเป็นธรรมในการคัดเลือกต่อทุกคนอย่างเท่าเทียมกัน ไม่ให้มีการใช้เส้นสายภายใน รฟท. เด็ดขาด เพื่อให้สามารถสรรหาบุคคลที่มีความรู้ความสามารถ และมีความพร้อมในการทำงานเข้าร่วมปฏิบัติงานกับ รฟท. อย่างแท้จริง
นายเอกรัชกล่าวด้วยว่า การเปิดรับสมัครบุคคลเพื่อเข้าทำงานในการรถไฟฯ 480 อัตรา ถือเป็นย่างก้าวสำคัญในการเปิดรับคนรุ่นใหม่ที่มีความรู้ความสามารถเข้ามาร่วมทำงาน เพื่อช่วยเพิ่มประสิทธิการเดินรถ การให้บริการแก่ประชาชน ตลอดจนรองรับแผนเพิ่มขีดความสามารถระบบขนส่งทางรางของประเทศในอนาคต ซึ่ง รฟท. ได้มีการขยายการให้บริการเดินรถ และลงทุนโครงการเมกะโปรเจคต์ขนาดใหญ่ ทั้งรถไฟทางคู่หลายเส้นทาง โครงการรถไฟความเร็วสูงเชื่อม 3 สนามบิน ดอนเมือง - สุวรรณภูมิ - อู่ตะเภา การพัฒนาระบบขนส่งสินค้าระหว่างประเทศผ่านทางราง รวมถึงโครงการรถไฟความเร็วสูงไทย - จีน ที่กำลังดำเนินการก่อสร้างในปัจจุบัน
สำหรับผู้มีรายชื่อตามเอกสารแนบ สามารถตรวจสอบ วัน เวลา สถานที่สอบ และข้อกำหนดเกี่ยวกับการสอบคัดเลือกภาคข้อเขียนในวันที่ 28 ธันวาคม 2564 ที่ป้ายประกาศฝ่ายทรัพยากรบุคคลข้างสโมสรรถไฟ หรือทางเว็บไซต์ www.railway.co.th หรือ https://railway.thaijobjob.com หากมีข้อสงสัยหรือต้องการสอบถามข้อมูลเพิ่มเติมได้ที่กองการบุคคล ฝ่ายทรัพยากรบุคคล โทร. 026218701 ต่อ 5254 ตามวันและเวลาราชการ
วันพฤหัสบดีที่ 23 มิถุนายน 2565
โฆษกรัฐบาลมั่นใจนายกฯ ไร้มลทิน ชี้พร้อมแจงซักฟอกทุกข้อกล่าวหา เหน็บใช้ขุนพลทะลวงฟันเยอะ ไม่ได้การันตีว่าคุณภาพจะเยอะตามไปด้วย
โฆษกรัฐบาลมั่นใจนายกฯ ไร้มลทิน ชี้พร้อมแจงซักฟอกทุกข้อกล่าวหา เหน็บใช้ขุนพลทะลวงฟันเยอะ ไม่ได้การันตีว่าคุณภาพจะเยอะตามไปด้วย
วันที่ 23 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า เตรียมขุนพลอภิปรายไม่ไว้วางใจไว้ประมาณ 15 คน และมีใบเสร็จการทุจริตสามารถเช็คบิลต่อได้ พร้อมทั้งจะยื่นฟ้องต่อคณะกรรมการป้องกันและปราบปรามการทุจริตแห่งชาติ (ป.ป.ช.) หลังจบการอภิปรายไม่ไว้วางใจ ในความผิดทุจริตในการบริหารราชการแผ่นดินด้วยว่า เป็นเรื่องธรรมดาที่ฝ่ายค้านต้องพยายามโหมโรงเพื่อให้ประชาชนสนใจ เพราะจนถึงวันนี้เชื่อได้ว่าไม่น่าจะหาหลักฐานมาสนับสนุนข้อกล่าวหาที่ตัวเองตั้งตามอำเภอใจได้ ไม่เช่นนั้นคงอภิปรายรัฐมนตรีเพียงไม่กี่คนแต่เน้นๆ ไปแล้ว คงจะไม่อภิปรายแบบหว่านแหแบบนี้ อย่างไรก็ตาม รัฐบาลพร้อมชี้แจงทุกข้อกล่าวหา เพราะมั่นใจว่าไม่ได้ทำอะไรผิด โดยเฉพาะท่านนายกฯ ที่มีความซื่อสัตย์สุจริตเป็นที่ประจักษ์ ขอเพียงฝ่ายค้านนำหลักฐานที่เป็นข้อเท็จจริงมาแสดงต่อที่ประชุมสภาฯ ไม่ใช่หลักฐานชนิดที่ทึกทักหรือมโนเอาเองว่าน่าจะเป็นแบบนั้นแบบนี้ รัฐบาลพร้อมจะนำทุกข้อมูลการอภิปรายที่เป็นประโยชน์ไปปรับปรุงและแก้ไขต่อไป
"การที่ฝ่ายค้านอ้างว่ามีความยากในการจัดสรรเวลา เนื่องจากแต่ละคนไม่เปิดเผยข้อมูลก่อน เกรงว่าข้อสอบจะรั่วนั้น แสดงให้เห็นว่า แม้แต่ในพรรคร่วมฝ่ายค้านเองก็ยังไม่ไว้ใจซึ่งกันและกันเลย ดังนั้น การอ้างว่ามีใบเสร็จการทุจริตของท่านนายกฯ นั้น จึงไม่แน่ใจว่ามีใบเสร็จการทุจริตจริงๆ หรือพูดเพื่อสร้างราคาให้กับตัวเองกันแน่ อย่างไรก็ตาม อยากให้ฝ่ายค้านใช้เวลาให้เป็นประโยชน์ให้มากที่สุด ไม่เช่นนั้นจะเสียเวลาของประชาชนไปเปล่าๆ เพราะการใช้ขุนพลทะลวงฟันเยอะ ไม่ได้การันตีว่าคุณภาพจะเยอะตามไปด้วย อย่าให้ประชาชนต้องเสื่อมศรัทธาการทำหน้าที่ของฝ่ายค้านตามระบอบประชาธิปไตยไปมากกว่านี้อีกเลย" นายธนกร กล่าว
วันอาทิตย์ที่ 13 มีนาคม 2565
โฆษกดีอีเอสฝ่ายการเมือง สรุปสถานการณ์ข่าวปลอมรอบสัปดาห์ พบข่าวไปรษณีย์ไทย โทรแจ้งพัสดุตกค้าง ติดอันดับคนสนใจมากสุด เตือนอย่าหลงเชื่อพฤติกรรมรูปแบบนี้ เหตุมิจฉาชีพเกาะติดกระแสอี-คอมเมิร์ซรุ่ง ใช้เป็นช่องทางหลอกลวงประชาชน
โฆษกดีอีเอสฝ่ายการเมือง สรุปสถานการณ์ข่าวปลอมรอบสัปดาห์ พบข่าวไปรษณีย์ไทย โทรแจ้งพัสดุตกค้าง ติดอันดับคนสนใจมากสุด เตือนอย่าหลงเชื่อพฤติกรรมรูปแบบนี้ เหตุมิจฉาชีพเกาะติดกระแสอี-คอมเมิร์ซรุ่ง ใช้เป็นช่องทางหลอกลวงประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่4-10มี.ค. 65โดยศูนย์ต่อต้านข่าวปลอมพบจำนวนข้อความที่เข้ามา11,519,016ข้อความหลังการคัดกรองแล้วมีข้อความที่ต้องดำเนินการVerifyจำนวน199ข้อความรวมจำนวนเรื่องที่ต้องดำเนินการตรวจสอบทั้งหมด106เรื่องโดยแบ่งเป็นเรื่องโควิด-19จำนวน29เรื่อง
สำหรับข่าวปลอมที่มีคนสนใจสูงสุด10อันดับในช่วงสัปดาห์ล่าสุดนี้ได้แก่อันดับ1ไปรษณีย์ไทยใช้เบอร์081-3607134แจ้งมีพัสดุตกค้างอันดับ2ทาปิโตรเลียมเจลลี่ในรูจมูกช่วยดักจับฝุ่นPM 2.5อันดับ3กินอาหารค้างคืนอุ่นซ้ำทำให้เป็นโรคมะเร็งอันดับ4ธ.กรุงไทยส่งSMSมอบสิทธิ์เงินกู้ผ่านไลน์และโครงการสนับสนุนเงินกู้ฉุกเฉินของธนาคารโดยลงทะเบียนผ่านลิงก์อันดับ5ธนบัตร50บาทมีรูปมัสยิดอยู่บนธนบัตร
อันดับ6ปรากฏการณ์APHELIONโลกจะอยู่ไกลจากดวงอาทิตย์ระยะทาง5นาทีแสงหรือ90,000,000กิโลเมตรอันดับ7กรมสรรพากรเริ่มเก็บภาษีทุกวัดอันดับ8โดนยึดใบขับขี่จะไม่ได้คืนต้องไปสอบทำใหม่เท่านั้นอันดับ9น้ำต้มหญ้างวงช้างและอ้อยดำรักษามะเร็งปอดและอันดับ10แจ้งจับขับต่ำกว่า90กม.แช่เลนขวา
“จากพฤติกรรมผู้บริโภคที่นิยมซื้อสินค้าและบริการออนไลน์มากขึ้นตลาดอี-คอมเมิร์ซขยายตัวอย่างมากโดยเฉพาะในกลุ่มค้าปลีกและค้าส่งซึ่งผลสำรวจล่าสุดโดยETDAประเมินว่ามีมูลค่าตลาดเกือบครึ่งหนึ่งของมูลค่าตลาดอี-คอมเมิร์ซในภาพรวมของประเทศไทยและบริการด้านจัดส่งสินค้าก็คือหนึ่งในองค์ประกอบของอุตสาหกรรมอี-คอมเมิร์ซดังนั้นมิจฉาชีพจึงใช้เป็นช่องทางหลอกลวงประชาชนในรูปแบบใหม่ๆ”นางสาวนพวรรณกล่าว
ทั้งนี้กระทรวงฯและศูนย์ต่อต้านข่าวปลอมต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันอาทิตย์ที่ 27 มิถุนายน 2564
รมว.ยุติธรรม แนะนักโทษอย่าตั้งแก๊งเกเรในคุก ชี้ต้องทำตัวให้ดีตั้งใจฝึกอาชีพที่ชอบ ออกมาเป็นคนดีของสังคม อย่ายุ่งกับยาเสพติดเพราะโทษยึดทรัพย์แรงกว่าเดิม
รมว.ยุติธรรม แนะนักโทษอย่าตั้งแก๊งเกเรในคุก ชี้ต้องทำตัวให้ดีตั้งใจฝึกอาชีพที่ชอบ ออกมาเป็นคนดีของสังคม อย่ายุ่งกับยาเสพติดเพราะโทษยึดทรัพย์แรงกว่าเดิม ยืนยันราชทัณฑ์เร่งกระจายวัคซีนโควิดให้ครบ ญาติผู้ต้องขังไม่ต้องห่วง
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า สัปดาห์ที่ผ่านมาตนลงพื้นที่ จ.สุโขทัย โดยได้ไปตรวจการฉีดวัคซีนโควิด-19 ที่เรือนจำ โดยเรือนจำจังหวัดสุโขทัย​ ฉีดไปแล้ว 1,034​ คน และเรือนจำอำเภอสวรรคโลก​ ฉีดไปแล้ว 711​ คน ถือว่าเกือบครบทั้งหมดแล้ว ซึ่งขอให้ญาติพี่น้องของผู้ต้องขังไม่ต้องเป็นห่วง ทางกรมราชทัณฑ์กำลังเร่งกระจายวัคซีนที่ได้รับมาจากกระทรวงสาธารณสุขไปยังเรือนจำต่างๆอย่างเร็วที่สุด นอกจากนี้ตนยังได้เน้นย้ำกับผู้ต้องขังขอให้ตั้งใจฝึกอาชีพที่เราได้จัดหลักสูตรไว้ เช่น การเรียนภาษาอังกฤษ คณิตศาสตร์ การปลูกพืช การเลี้ยงสัตว์ งานฝีมือต่างๆ ตั้งใจฝึกอาชีพในสิ่งที่ตนเองชอบ เพื่อเมื่อพ้นโทษออกมาแล้ว จะได้มีงานทำเลี้ยงตนเอง เป็นการคืนคนดีสู่สังคม
ระหว่างการตรวจเรือนจำอำเภอสวรรคโลก รัฐมนตรีว่าการกระทรวงยุติธรรมได้ระบุกับผู้ต้องขังว่า ผมใส่ใจผู้ต้องขังทุกคนเพราะตนต้องการให้ทุกคนที่ได้รับการปล่อยตัวมีชีวิตที่ดีขึ้น มีงานทำ ไม่กลับสู่วังวนเดิม เวลานี้ที่อยู่ในเรือนจำ ทุกคนอย่าเกเร อย่าพยายามสร้างกลุ่มสร้างแก๊งข้างใน ต้องทำตัวให้ดีเพื่อให้ตัวเองเป็นนักโทษชั้นดี เวลามีการพิจารณาลดโทษ จะได้มีสิทธิตรงนี้ และเมื่อออกไปแล้วอย่าไปยุ่งกับยาเสพติดโดยเฉพาะการเป็นพ่อค้ายา เพราะประมวลกฎหมายยาเสพติดฉบับใหม่นั้น จะมีเรื่องของการยึดทรัพย์ที่สามารถยึดทรัพย์ย้อนหลังตามมูลค่ายาเสพติดได้ กฎหมายใหม่จะมีความรุนแรง ดังนั้นควรตั้งใจเรียนรู้ฝึกอาชีพประกอบอาชีพที่สุจริตเลี้ยงดูตนเองและครอบครัว"นายสมศักดิ์ กล่าว
วันพุธที่ 3 พฤศจิกายน 2564
โฆษกรัฐบาลเผย “นายกฯ”พอใจหลังเปิดประเทศ หลายธุรกิจเริ่มมีสัญญาณบวกที่ดีขึ้น ช่วยกระตุ้น "เราเที่ยวด้วยกัน เฟส3" คึกคัก ผู้ใช้สิทธิ์  สร้างเม็ดเงินหมุนเวียนเกือบ  3,000 ล้านบาท
โฆษกรัฐบาลเผย “นายกฯ”พอใจหลังเปิดประเทศ หลายธุรกิจเริ่มมีสัญญาณบวกที่ดีขึ้น ช่วยกระตุ้น "เราเที่ยวด้วยกัน เฟส3" คึกคัก ผู้ใช้สิทธิ์  สร้างเม็ดเงินหมุนเวียนเกือบ  3,000 ล้านบาท
นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจการท่องเที่ยวหลายภาค เริ่มมีสัญญาณบวกที่ดี หลังคนไทยมั่นใจเริ่มเดินทางเที่ยวไทยเพิ่มมากขึ้น ประกอบกับในช่วงเวลานี้สภาพอากาศเริ่มเย็นลง ต้อนรับเข้าสู่ฤดูหนาว โดยเฉพาะอย่างยิ่งหลังการเปิดระเทศผ่านมา ไม่พบการติดเชื้อระหว่างนักท่องเที่ยวต่างชาติและคนไทย แสดงให้เห็นว่า การเปิดรับนักท่องเที่ยวของไทยมีมาตรฐานและความปลอดภัยสูง นายกรัฐมนตรียังฝากให้ทุกฝ่ายช่วยกันรักษามาตรฐาน การ์ดอย่าตกหลังจากนี้ ศบค. และคณะกรรมการติดตาม จะประเมินสถานการณ์เพื่อกำหนดแนวปฏิบัติให้สอดคล้องกับสถานการณ์ในแต่ละพื้นที่อย่างใกล้ชิดด้วย
โฆษกประจำสำนักนายกรัฐมนตรี กล่าวอีกว่า ข้อมูลล่าสุด โครงการเราเที่ยวด้วยกัน เฟส3 ข้อมูลถึง 1 พ.ย. นี้ มีผู้ใช้สิทธิ์ จำนวน 266,169 คน ยอดการจองห้องพัก 716,535 ห้อง สร้างเม็ดเงินหมุนเวียนกว่า 2,925.5 ล้านบาท ส่งให้บรรยากาศการแหล่งท่องเที่ยวตามจังหวัดต่าง ๆ อาทิ กรุงเทพฯ ภูเก็ต หัวหิน ชะอำ และพัทยา เริ่มคึกคักภายหลังที่รัฐบาลได้ประกาศเปิดประเทศเมื่อวันที่ 1 พ.ย. 64 รวมถึงการประกาศพื้นที่นำร่องด้านการท่องเที่ยว รวมทั้งสิ้น 17 จังหวัด เพื่อรับนักท่องเที่ยวชาวต่างชาติเป็นที่ได้รับวัคซีนครบจากประเทศความเสี่ยงต่ำให้เดินทางเข้ามาท่องเที่ยวโดยไม่ต้องกักตัว รวมถึงการรับนักท่องเที่ยวต่างชาติให้เดินทางเข้าประเทศไทย ตามมาตรการ Sandbox ทั้งในพื้นที่กรุงเทพฯ และจังหวัดภูเก็ต
ขณะเดียวกันผู้ประกอบการได้มีการปรับตัวเข้าสู่มาตรฐาน SHA+ ซึ่งเป็นสัญลักษณ์มาตรฐานท่องเที่ยวปลอดภัยด้านสุขอนามัย ควบคู่กับการใช้แอปพลิเคชัน หมอชนะ ที่จะช่วยให้บุคลากรทางการแพทย์สามารถติดตามการเดินทางได้ ซึ่งเป็นการยกระดับมาตรฐานการให้บริการภายใต้วิถีชีวิตปกติใหม่และการท่องเที่ยวแบบปลอดภัย และสร้างภาพลักษณ์ด้านความเชื่อมั่นแก่นักท่องเที่ยวทั้งชาวไทยและชาวต่างชาติอีกด้วย
วันพุธที่ 27 ตุลาคม 2564
กรมทางหลวงรายงานสถานการณ์อุทกภัยบนทางหลวงประจำวันที่ 27 ตุลาคม 2564
พบทางหลวงถูกน้ำท่วม ดินสไลด์ 8 จังหวัด การจราจรผ่านไม่ได้ 16 แห่ง พร้อมเร่งช่วยเหลือผู้ประสบภัยและติดตามสถานการณ์ตลอด 24 ชั่วโมง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้หน่วยงานในสังกัดติดตามสถานการณ์อุทกภัยตลอด 24 ชั่วโมง โดยขณะนี้สถานการณ์ประจำวันที่ 27 ตุลาคม 2564 เวลา 13.30 น. พบว่ามีทางหลวงถูกน้ำท่วม ดินสไลด์ และสะพานชำรุด 8 จังหวัด
28 สายทาง 53 แห่ง ทั้งนี้การจราจรผ่านไม่ได้ 7 จังหวัด 16 แห่ง ซึ่งส่วนใหญ่เป็นจุดกลับรถใต้สะพานระดับน้ำยังสูง
ตามรายละเอียดดังนี้
1. จังหวัดขอนแก่น (การจราจรผ่านไม่ได้ 2 แห่ง)
- ทล.2 ท่าพระ - ขอนแก่น ช่วง กม. ที่ 329+913 (จุดกลับรถใต้สะพานกุดกว้าง) ระดับน้ำสูง 200 เซนติเมตร
- ทล.12 ขอนแก่น - พรหมนิมิตร ช่วง กม. ที่ 565+600 (จุดกลับรถใต้สะพานลำน้ำพอง) ระดับน้ำสูง
40 เซนติเมตร
2. จังหวัดมหาสารคาม (การจราจรผ่านไม่ได้ 1 แห่ง)
- ทล.213 มหาสารคาม - หนองขอน ช่วง กม. ที่ 5+530 (อุโมงค์ท่าขอนยาง) ระดับน้ำสูง 210 เซนติเมตร
3. จังหวัดนนทบุรี (การจราจรผ่านไม่ได้ 1 แห่ง)
- ทล.307 แยกสวนสมเด็จ - สะพานนนทบุรี ช่วง กม. ที่ 0+942 (จุดกลับรถใต้สะพานนนทบุรี) ระดับน้ำสูง
80 เซนติเมตร
4. จังหวัดอ่างทอง (การจราจรผ่านไม่ได้ 4 แห่ง)
- ทล.32 อ่างทอง - ไชโย ช่วง กม. ที่ 57+500 (จุดกลับรถบางศาลา) ระดับน้ำสูง 120 เซนติเมตร
- ทล.33 นาคู - ป่าโมก ช่วง กม. ที่ 36+000 - 36+200 (จุดกลับรถใต้สะพานฝั่งป่าโมก) ระดับน้ำสูง
20 เซนติเมตร
- ทล.32 นครหลวง - อ่างทอง ช่วง กม. ที่ 32+607 (จุดกลับรถคลองกะท่อ) ระดับน้ำสูง 175 เซนติเมตร
- ทล.32 นครหลวง - อ่างทอง ช่วง กม. ที่ 33+200 ระดับน้ำสูง 100 เซนติเมตร
5. จังหวัดพระนครศรีอยุธยา (การจราจรผ่านไม่ได้ 4 แห่ง)
- ทล.3263 อยุธยา - ไผ่กองดิน ช่วง กม. ที่ 10+940 (จุดกลับรถใต้สะพานสีกุก) ระดับน้ำสูง 200 เซนติเมตร
- ทล.3263 อยุธยา - ไผ่กองดิน ช่วง กม. ที่ 11+100 (จุดกลับรถใต้สะพานสีกุก) ระดับน้ำสูง 200 เซนติเมตร
- ทล.3412 บางบาล - ผักไห่ ช่วง กม. ที่ 13+900 - 23+900 ระดับน้ำสูง 30 เซนติเมตร
- ทล.3412 บางบาล - ผักไห่ ช่วง กม. ที่ 17+400 - 23+900 ระดับน้ำสูง 30 เซนติเมตร
6. จังหวัดสุพรรณบุรี (การจราจรผ่านไม่ได้ 3 แห่ง)
- ทล.33 สุพรรณบุรี - นาคู ช่วง กม. ที่ 9+886 (สะพานคลองทับน้ำ) ระดับน้ำสูง 100 เซนติเมตร
- ทล.340 สาลี - สุพรรณบุรี ช่วง กม. ที่ 49+673 - 49+750 (สะพานสาลี) ระดับน้ำสูง 35 - 40 เซนติเมตร
- ทล.340 สาลี - สุพรรณบุรี ช่วง กม. ที่ 59+674 (สะพานศาลเจ้าแม่ทับทิม) ระดับน้ำสูง 175 เซนติเมตร
7. จังหวัดนครปฐม (การจราจรผ่านไม่ได้ 1 แห่ง)
- ทล.338 พุทธมณฑลสาย 4 - นครชัยศรี ช่วง กม. ที่ 24+800 - 25+500 ระดับน้ำสูง 50 เซนติเมตร
ทั้งนี้ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
วันอังคารที่ 14 ธันวาคม 2564
กระทรวงยุติธรรม โดยกรมบังคับคดี จัดมหกรรมไกล่เกลี่ยลูกหนี้ เจ้าหนี้ทั่วไทย เนื่องในวันสถาปนาครบรอบ 47 ปี เร่งสนองนโยบาย รัฐมนตรีว่าการกระทรวงยุติธรรม
กระทรวงยุติธรรม โดยกรมบังคับคดี จัดมหกรรมไกล่เกลี่ยลูกหนี้ เจ้าหนี้ทั่วไทย เนื่องในวันสถาปนาครบรอบ 47 ปี เร่งสนองนโยบาย รัฐมนตรีว่าการกระทรวงยุติธรรม ลดความเหลื่อมล้ำของประชาชน พอใจผลไกล่เกลี่ยสำเร็จมากถึง 444 เคส
นางทัศนีย์ เปาอินทร์ รองอธิบดีรักษาราชการแทน อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายช่วยลดความเหลื่อมล้ำในสังคมหลังเชื้อโควิด-19 ระบาด ซึ่งทำให้ประชาชนจำนวนมากถูกเจ้าหนี้ฟ้องบังคับคดี จากปัญหาหนี้ภาคครัวเรือน หนี้รายย่อย และหนี้ธุรกิจขนาดกลางและขนาดย่อม (SMEs) โดยกรมบังคับคดีมีภารกิจในการไกล่เกลี่ยข้อพิพาทชั้นบังคับคดีซึ่งให้ความสำคัญในเรื่องการช่วยเหลือลูกหนี้ที่ศาลมีคำพิพากษาแล้วมาอย่างต่อเนื่อง และเนื่องในวันที่ 28 พ.ย. 64 เป็นวันคล้ายวันสถาปนากรมบังคับคดี ครบรอบ 47 ปี กรมบังคับคดี จึงจัดโครงการ “ไกล่เกลี่ยทั่วไทย เนื่องในวันสถาปนากรมบังคับคดีครบรอบ 47 ปี” ระหว่างวันที่ 15 - 30 พ.ย. 64 ณ ศูนย์ไกล่เกลี่ยข้อพิพาท กรมบังคับคดี และสำนักงานบังคับคดีจังหวัด สาขาทั่วประเทศ รวม 117 แห่ง ซึ่งผลการไกล่เกลี่ยสำเร็จ จำนวน 444 เรื่อง ทุนทรัพย์ 167,279,936.80 บาท และภายในงานยังให้บริการคำปรึกษาทางกฎหมายเกี่ยวกับการบังคับคดีแก่ประชาชนที่มาร่วมงานอีกด้วย
นางทัศนีย์ เผยอีกว่า เจ้าหนี้ ลูกหนี้ จะได้เจรจากันด้วยความพึงพอใจผ่านผู้ไกล่เกลี่ยของกรมบังคับคดีซึ่งเป็นคนกลางในการเจรจา กรมบังคับคดีพร้อมเปิดโอกาสให้ประชาชนที่กำลังประสบปัญหาสามารถยื่นคำร้องขอไกล่เกลี่ยข้อพิพาทผ่านเว็บไซต์กรมบังคับคดี www.led.go.th หรือ แอปพลิเคชัน Session Call โดยสอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี โทรศัพท์หมายเลข 0 2887 4840 , 0 2887 5072 หรือสายด่วนกรมบังคับคดี 1111 กด 79 และสำนักงานบังคับคดีจังหวัด สาขาทั่วประเทศ
วันจันทร์ที่ 15 พฤศจิกายน 2564
อว.เปิดงาน “U2T National Hackathon 2021” 40 ทีม U2T ชิงแชมป์ประเทศไทย
อว.เปิดงาน “U2T National Hackathon 2021” 40 ทีม U2T ชิงแชมป์ประเทศไทย
อว.เปิดงาน “U2T National Hackathon 2021” 40 ทีม U2T ชิงแชมป์ประเทศไทย “เอกณัฐ พร้อมพันธ์ุ” ที่ปรึกษา รมว.อว.และประธานคณะทำงานด้านการจัดการสื่อสารฯ เผยนี่คือการจุดประกายการแก้ปัญหาของชุมชน ของท้องถิ่นจากความต้องการอย่างแท้จริงของ 3 พันตำบลทั่วประเทศของนักศึกษาที่ได้รับการจ้างงานกับชาวบ้าน
เมื่อวันที่ 15 พ.ย.นายเอกนัฏ พร้อมพันธ์ุ ที่ปรึกษา รมว.การอุดมศึกษา วิทยาศาสตร์ วิจัยและนวัตกรรม (อว.) ในฐานะประธานคณะทำงานด้านการจัดการสื่อสารโครงการมหาวิทยาลัยสู่ตำบล สร้างรากแก้วให้ประเทศ (U2T) เป็นประธานเปิดงาน U2T National Hackathon 2021 ซึ่งเป็นการแข่งขันระดมสมองประลองไอเดียเพื่อแก้ปัญหาที่ตอบโจทย์ตำบลจาก 40 ทีมมหาวิทยาลัยที่เข้ารอบในระดับภูมิภาค เพื่อเฟ้นหาทีมชนะเลิศระดับประเทศ และ showcase ผลงานที่พัฒนาต้นแบบมาตลอดโครงการ ในงานมหกรรมวิทยาศาสตร์และเทคโนโลยีแห่งชาติประจำปี 2564 ที่อิมแพค เมืองทองธานี
นายเอกนัฏ กล่าวว่า การแข่งขัน U2T National Hackathon 2021 ได้เปิดโอกาสให้ผู้สนใจได้เข้าร่วมระดมความคิดอย่างสร้างสรรค์ บนปัญหาและความต้องการในพื้นที่จริงกว่า 3,000 ตำบลเพื่อให้ได้มาซึ่งแนวทางแก้ไขปัญหาด้านนวัตกรรมที่ตอบโจทก์กับบริบทในพื้นที่ ผ่านการเรียนรู้ ปฏิบัติจริงในชุมชน และผ่านกิจกรรมแฮก กาธอน ภายใต้โจทก์ "แนวทางแก้ปัญหาขับเคลื่อนเศรษฐกิจฐานราก" ใน 4 ด้าน ได้แก่ 1.เศรษฐกิจสร้างสรรค์ 2. การนำองค์ความรู้ด้านเทคโนโลยีและสุขภาพไปช่วยบริการชุมชน 3. เศรษฐกิจหมุนเวียน และ 4. การส่งเสริมศิลปวัฒนธรรม ซึ่งมีผู้สนใจสมัครมาเข้าร่วมกิจกรรมถึง 965 ทีม หรือกว่า 5,000 คน จาก 8 ภูมิภาค โดยรอบแรกได้ทำการคัดเลือกจาก 965 ทีม ให้เหลือ 300 ทีม จากนั้นจึงคัดเหลือ 40 ทีมสุดยอดผ่านเข้ารอบสุดท้าย เพื่อแข่งชิงแชมป์ประเทศและค้นหาทีมผู้ชนะระดับประเทศจำนวน 5 ทีม
“การเข้ามาถึงรอบสุดท้ายของการแข่งขัน U2T National Hackathon 2021 ไม่ใช่เรื่องง่าย นี่คือการระดมกำลังครั้งสำคัญที่สุดในประวัติศาสตร์ของประเทศไทย ที่เอากำลังที่มีความสดใหม่ หลายคนเพิ่งออกมาจากมหาวิทยาลัยบางคนยังอยู่ในมหาวิทยาลัย มาร่วมกับประชาชนในพื้นที่ ใช้ไฟที่ถูกจุดประกายขึ้นมา ร่วมกันคิดให้มันทะลุปัญหา เพราะการแก้ปัญหา ถ้าเรามัวแต่คิดแก้ปัญหาในกรอบ คิดถึงแต่ขีดจำกัด ไม่ยอมคิดที่จะทะลุขีดจำกัด ปัญหาใหญ่ ๆ ของประเทศก็จะไม่ถูกแก้ แต่วันนี้เราได้ระดมกำลังที่มีฐานจากน้อง ๆ ประชาชนกว่า 60,000 คนทั่วประเทศ มาช่วยกันคิด ช่วยกันระดมกำลังเพื่อจะทะลุปัญหาเหล่านั้น” นายเอกณัฐ กล่าวและว่า
โครงการนี้มีจุดเริ่มต้นจากตัวมหาวิทยาลัยสู่ตำบล U2T โครงการการจ้างงานขนาดยักษ์ที่สุดของปี จากวิกฤตโควิด นำน้อง ๆ หลายคนที่เพิ่งจบจากมหาวิทยาลัยและกำลังศึกษารวมทั้งประชาชน มาทำงานกับชุมชน ช่วยท้องถิ่น แก้ปัญหาในพื้นที่ กว่า 3,000 ตำบลทั่วประเทศ หวังว่ากิจกรรมครั้งนี้รวมไปถึงโครงการ U2T จะสร้างโอกาสให้กับน้อง ๆ ที่มาเข้าร่วมโครงการทุกคน ไม่ใช่เฉพาะที่เป็นส่วนหนึ่งของ 40 ทีมที่มาร่วมแข่งขัน ไม่ใช่เฉพาะ 300 ทีมที่ไปแข่งในระดับภูมิภาค หรือ 900 กว่าทีมที่สมัครเข้ามาในครั้งแรก แต่ว่ารวมไปถึงผู้ที่เกี่ยวข้องจากทั้งหมด น้อง ๆ นักศึกษา ที่เพิ่งจบใหม่ไฟแรง รวมไปถึงประชาชนในชุมชน อยากจะให้โครงการนี้สร้างโอกาสให้กับทุกคน
วันจันทร์ที่ 8 พฤศจิกายน 2564
กองทุนหมู่บ้านและชุมชนเมือง พักชำระหนี้เงินต้น ให้สมาชิกที่เดือดร้อนจากโควิด-19
....
คกก.กองทุนหมู่บ้านและชุมชนเมืองแห่งชาติ มีมติให้ กองทุนหมู่บ้านและชุมชนเมือง พักชำระหนี้เงินต้นแก่สมาชิกที่เดือดร้อนจากสถานการณ์โควิด-19 และสมัครใจเข้าร่วมโครงการเป็นเวลาไม่เกิน 1 ปี ซึ่งคณะกรรมการอาจพิจารณาจากประวัติการชำระหนี้ การประกอบอาชีพ รายได้ของครอบครัว และความสามารถในการชำระหนี้ของสมาชิกเป็นรายๆไป และเมื่อเข้าร่วมโครงการแล้ว สมาชิกต้องจัดทำแผนการออมเงินและแผนในการฟื้นฟูศักยภาพการประกอบอาชีพเสริมด้วย
.
ปัจจุบัน กองทุนหมู่บ้านและชุมชนเมือง มี 79,610 แห่งทั่วประเทศ สมาชิกรวมราว 14 ล้านคน เป็นแหล่งเงินทุนหมุนเวียนสำหรับการลงทุน พัฒนาอาชีพ สร้างงาน สร้างรายได้ ตลอดจนบรรเทาเหตุฉุกเฉินและจำเป็นเร่งด่วนให้แก่สมาชิกลดความเสี่ยงในการพึ่งพาเงินกู้นอกระบบ
#ไทยคู่ฟ้า#ร่วมต้านโควิด19
-------------------
วันพุธที่ 4 สิงหาคม 2564
รู้ยัง! อายุ 50+ ลงทะเบียนฉีดวัคซีนศูนย์บางซื่อ ผ่าน 4 ค่ายมือถือได้แล้ว
....
กรมการแพทย์เปิดให้ผู้ที่อายุ 50 ปีขึ้นไป สามารถลงทะเบียนฉีดวัคซีนโควิด-19 ที่ศูนย์ฉีดวัคซีนกลางบางซื่อ ผ่าน 4 ค่ายมือถือได้แล้ววันนี้
.
1.ดีแทคhttps://app.dtac.co.th/vaccine/index.html
2.เอไอเอสwww.ais.th/vaccine
3.ทรู ระบบ USSD กด *707# โทรออก หรือhttps://vaccine.trueid.net/
4.บมจ.โทรคมนาคมแห่งชาติ หรือ เอ็นทีhttps://covid19vaccine.ntplc.co.th/CVC/home
.
ผู้ที่ลงทะเบียนแล้ว สามารถรับการฉีดวัคซีนได้ตั้งแต่วันที่ 7 - 31 ส.ค. 64 ที่ศูนย์ฉีดวัคซีนกลางบางซื่อนะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 29 มิถุนายน 2564
กระทรวงยุติธรรม เปิดการประชุมเชิงปฏิบัติการเพื่อทบทวนผลการดำเนินงานและแผนปฏิบัติการป้องกันและปราบปรามการทุจริต และแลกเปลี่ยนเรียนรู้การส่งเสริมคุ้มครอจริยธรรม กระทรวงยุติธรรม ประจำปีงบประมาณ พ.ศ. ๒๕๖๔
กระทรวงยุติธรรม เปิดการประชุมเชิงปฏิบัติการเพื่อทบทวนผลการดำเนินงานและแผนปฏิบัติการป้องกันและปราบปรามการทุจริต และแลกเปลี่ยนเรียนรู้การส่งเสริมคุ้มครอจริยธรรม กระทรวงยุติธรรม ประจำปีงบประมาณ พ.ศ. ๒๕๖๔
ในวันอังคารที่ ๒๙ มิถุนายน ๒๕๖๔ เวลา ๐๙.๐๐ น.ณ ห้องประชุม ๑๐ - ๐๖ อาคารกระทรวงยุติธรรมนายนิยม เติมศรีสุข รองปลัดกระทรวงยุติธรรมเป็นประธานเปิดการประชุมเชิงปฏิบัติการเพื่อทบทวนผลการดำเนินงานและแผนปฏิบัติการป้องกันและปราบปรามการทุจริต และแลกเปลี่ยนเรียนรู้การส่งเสริมคุ้มครองจริยธรรมกระทรวงยุติธรรม ประจำปีงบประมาณ พ.ศ. ๒๕๖๔กำหนดจัดขึ้นระหว่างวันที่ ๒๙ – ๓๐ มิถุนายน ๒๕๖๔ ณ กระทรวงยุติธรรมโดยมี ผู้ปฏิบัติงาน ด้านการป้องกันและปราบปรามการทุจริตและประพฤติมิชอบ รวมทั้งผู้ปฏิบัติงานด้านการส่งเสริมและคุ้มครองจริยธรรมของส่วนราชการในสังกัดกระทรวงยุติธรรม เข้าร่วมฯ
วันอังคารที่ 5 กรกฎาคม 2565
กระทรวงยุติธรรม ร่วมพิธีเผาทำลายยาเสพติดให้โทษของกลาง ครั้งที่ ๕๓ ประจำปี ๒๕๖๕ จำนวน ๔๐.๗ ตัน จาก ๑๘๕ คดี มูลค่ารวมกว่า ๓๔,๖๘๘ ล้านบาท
กระทรวงยุติธรรม ร่วมพิธีเผาทำลายยาเสพติดให้โทษของกลาง ครั้งที่ ๕๓ ประจำปี ๒๕๖๕ จำนวน ๔๐.๗ ตัน จาก ๑๘๕ คดี มูลค่ารวมกว่า ๓๔,๖๘๘ ล้านบาท
ในวันอังคารที่ ๕ กรกฎาคม ๒๕๖๕ ณ ศูนย์บริหารจัดการวัสดุเหลือใช้อุตสาหกรรม บริษัท อัคคีปราการ จำกัด (มหาชน) นิคมอุตสาหกรรมบางปู จังหวัดสมุทรปราการ นางอรัญญา ทองน้ำตะโก รองปลัดกระทรวงยุติธรรม พร้อมด้วย นายปิยะศิริ วัฒนวรางกูร รองเลขาธิการ ป.ป.ส. ร่วมพิธีเผาทำลายยาเสพติดให้โทษของกลาง ครั้งที่ ๕๓ ประจำปี ๒๕๖๕ โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานในพิธี พร้อมด้วยผู้บริหารจากทุกส่วนราชการ หน่วยงานที่เกี่ยวข้องทั้งภาครัฐและเอกชน ร่วมเป็นสักขีพยาน โดยในปีนี้ยาเสพติดให้โทษของกลางจากคลังเก็บรักษายาเสพติด สำนักงานคณะกรรมการอาหารและยาที่ทำการเผาทำลาย จำนวน ๔๐,๗๐๖.๗๑๕๓๘๑ กิโลกรัม จาก ๑๘๕ คดี มูลค่ากว่า ๓๔,๖๘๘ ล้านบาท
วันอังคารที่ 19 กรกฎาคม 2565
เตือนทั่วไทย ฝนตกหนักถึงหนักมากหลายพื้นที่ 20 - 24 ก.ค. นี้
.....
กรมอุตุนิยมวิทยา ออกประกาศแจ้งเตือนร่องมรสุมพาดผ่านภาคเหนือ ภาคตะวันออกเฉียงเหนือ และภาคกลางตอนบน ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยจะมีกำลังแรงขึ้น
.
ทำให้ประเทศไทยจะมีฝนเพิ่มขึ้น และมีฝนตกหนักถึงหนักมากพื้นที่บริเวณภาคเหนือ ภาคตะวันออกเฉียงเหนือ ภาคกลางรวมทั้งกรุงเทพมหานครและปริมณฑล ภาคตะวันออก และภาคใต้ มีผลกระทบตั้งแต่วันที่ 20 - 24 ก.ค. 65
.
ขอให้ประชาชนระวังอันตรายจากฝนตกหนักถึงหนักมากและฝนตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลากได้ สำหรับชาวเรือบริเวณทะเลอันดามันและอ่าวไทย ควรเพิ่มความระมัดระวังและหลีกเลี่ยงการเดินเรือบริเวณที่มีฝนฟ้าคะนองไว้ด้วย
#ไทยคู่ฟ้า #ร่วมต้านโควิด19
-------------------